钦定古今图书集成/明伦汇编/氏族典/第281卷 > 《廖用贤尚友录》 > 汪若容
## 钦定古今图书集成/明伦汇编/氏族典/第281卷 > 《廖用贤尚友录》 > 汪若容

按《万姓统谱》：“若容字正夫，叔詹从子。登绍兴进士，累
官朝奉郎，知洪州。召对，反复数千言，皆切中时弊。除
将作监丞。是冬，金人犯淮甸，慨时危主忧，抱愤以卒。
临终书辞满幅，言皆国家事，时人伤之。弟若思，累官
著作佐郎，因奏对，上以为深得爱君之体。历朝散郎，
知制诰，致仕。”